ai4bharat/Pralekha huggingface dataset:
பாதுகாப்பு அமைச்சகம்
கடற்படைத் தளபதிகள் மாநாடு - 2023/02 தொடக்க அமர்வு – மத்திய பாதுகாப்புத்துறை இணை அமைச்சருடன் கலந்துரையாடல்
பாதுகாப்புத்துறை இணை அமைச்சர் திரு. அஜய் பட், 4 ஆம் தேதியன்று புது தில்லியில் தொடங்கிய ஆண்டுக்கு இருமுறை நடக்கும் கடற்படைத் தளபதிகள் மாநாட்டின் போது மூத்த கடற்படைத் தலைமையுடன் உரையாடினார். 2023 ஆம் ஆண்டு முதன்முதலாக தில்லிக்கு வெளியே கமாண்டர்கள் மாநாடு மார்ச் 2023 இல் INS விக்ராந்த் கப்பலில் நடத்தப்பட்டது, இன்று தொடங்கிய இரண்டாவது மாநாட்டில் , முதல் மாநாட்டின் போது எடுக்கப்பட்ட முடிவுகளின் நிலை மதிப்பாய்வு செய்யப்பட்டது.
திரு. அஜய் பட் தனது உரையாடலின் போது, தேசிய பாதுகாப்பு மற்றும் வளத்துக்காக, கடல் பகுதி பாதுகாப்பை உறுதி செய்வதில் உயர் செயல்பாட்டு வேகத்தைப் மேற்கொள்ளும் கடற்படையை பாராட்டினார். சமீபத்தில் உள்நாட்டு அதிநவீன போர் கப்பல்களான விந்தியகிரி மற்றும் மகேந்திரகிரியை அறிமுகப்படுத்திய போது வலியுறுத்தப்பட்ட, 2047 ஆம் ஆண்டுக்குள் முழு ஆத்மநிர்பர் படையாக மாறுவதற்கான உள்நாட்டுமயமாக்கல் மற்றும் புதுமைகளை நோக்கி முதலீடு செய்த முயற்சிகளுக்காக கடற்படையை அவர் பாராட்டினார்,
பிரதமர் திரு.நரேந்திரமோடியால் அறிவிக்கப்பட்ட ஐந்து முக்கிய கடப்பாடுகளுக்கு ஏற்ப நிலையான முயற்சிகளை மேற்கொண்டதற்காக கடற்படையை அவர் பாராட்டினார்.
ஜெனரல் அனில் சௌஹான், பாதுகாப்புப் படைகளின் தலைவர் டாக்டர் சமீர் வி காமத், டிஆர்டிஓ செயலாளர் மற்றும் மத்திய பாதுகாப்புத்துறை அமைச்சகத்தின் மூத்த அதிகாரிகளும் அப்போது உடனிருந்தனர்.
கடல்சார் உள்கட்டமைப்பு முன்னோக்கு திட்டம் 2023-37, ஐஆர்எஸ் விதிகள் மற்றும் ஒழுங்குமுறை கையேடு, குடும்ப பதிவு புத்தகம் மற்றும் மின்னணு சேவை ஆவண திட்டம் ஆகியவற்றையும் இந்த நிகழ்வின் போது மத்திய பாதுகாப்புத்துறை இணையமைச்சர் வெளியிட்டார்.

ANU/SM/BS/KRS
(Visitor Counter : 41
பாதுகாப்பு அமைச்சகம்
சமுத்திர சேது திட்டம் - ஐ.என்.எஸ் ஐராவத் கடற்படை கப்பல் மூலம் மாலத்தீவில் இருந்து 198 இந்தியர்கள் இந்தியா வருகை
சமுத்திர சேது திட்டத்தின் கீழ் இயக்கப்பட்ட ஐ.என்.எஸ் ஐராவத் கடற்படைக் கப்பல் மூலம் மாலத்தீவில் இருந்து 198 இந்தியர்கள் ஜூன் 23, 2020 அன்று அதிகாலை தூத்துக்குடி துறைமுகம் வந்தடைந்தனர். இத்துடன் சேர்த்து, இதுவரை இந்தியக் கடற்படை மாலத்தீவில் இருந்து 2386 இந்தியக் குடிமக்களை இந்தியாவுக்கு அழைத்து வந்துள்ளது
இந்திய நாட்டினரின் பயணத்தை மாலத்தீவில் உள்ள இந்தியத் தூதரகம் ஏற்பாடு செய்தது. .தேவையான மருத்துவப் பரிசோதனைகளை மேற்கொண்ட பின்னர் பணியாளர்கள் கப்பலில் ஏற்றப்பட்டனர். கோவிட் தொடர்பான அனைத்துப் பாதுகாப்பு நெறிமுறைகளும் கடல் பயணத்தின் போது கடைபிடிக்கப்பட்டன.
வெளியேற்றப்பட்டவர்களை தூத்துக்குடியில் உள்ளூர் அதிகாரிகள் வரவேற்றனர். விரைவாக இறங்குதல், சுகாதாரப் பரிசோதனை, குடியேற்றம் மற்றும் வெளியேற்றப்பட்டவர்களின் போக்குவரத்து ஆகியவற்றுக்கான அனைத்து ஏற்பாடுகளும் ஏற்கனவே செய்யப்பட்டு தயாராக இருந்தது.
இந்த வெளியேற்றத்தின் மூலம், இந்தியக் கடற்படை 3305 இந்தியர்களை மாலத்தீவு, இலங்கை மற்றும் ஈரானில் இருந்து மீட்டுக் கொண்டு வந்துள்ளது.
_________________
(Visitor Counter : 217
நுகர்வோர் நலன், உணவு மற்றும் பொது விநியோகம் அமைச்சகம்
உள்நாட்டு விலையைக் கட்டுப்பாட்டில் வைத்திருக்க சமையல் எண்ணெய் இறக்குமதி மீதான சுங்க வரிச் சலுகை 2023 மார்ச் வரை நீடிக்கப்பட்டுள்ளது
மத்திய நேர்முக வரிகள் மற்றும் சுங்க வாரியம் வெளியிட்டுள்ள அறிவிக்கையின்படி குறிப்பிட்ட சமையல் எண்ணெய் மீதான இறக்குமதி தீர்வைகளில் தற்போதுள்ள சலுகை 2023 மார்ச் 31 வரை நீடிக்கப்பட்டுள்ளது. உள்நாட்டு விநியோகத்தை அதிகரிப்பதும் விலையைக் கட்டுக்குள் வைத்திருப்பதும் இந்த நடவடிக்கையின் நோக்கமாகும்.
உலகளாவிய விலை வீழ்ச்சியால் சமையல் எண்ணெயின் விலை இறங்கு முகத்தில் உள்ளது. உலகளாவிய விலையின் வீழ்ச்சி மற்றும் இறக்குமதி தீர்வை குறைப்பு ஆகியவற்றால் இந்தியாவில் சமையல் எண்ணெயின் சில்லரை விற்பனை விலை கணிசமாக குறையக்கூடும்.
சுத்திகரிக்கப்படாத பாமாயில், ஆர்பிடி பாமாலின், ஆர்பிடி பாமாயில், சுத்திகரிக்கப்படாத சோயா பீன் எண்ணெய், சுத்திகரிக்கப்பட்ட சோயாபீன் எண்ணெய், சுத்திகரிக்கப்படாத சூரியகாந்தி எண்ணெய், சுத்திகரிக்கப்பட்ட சூரியகாந்தி எண்ணெய் ஆகியவற்றின் மீது தற்போதுள்ள தீர்வை 2023 மார்ச் 31 வரை மாற்றமில்லாமல் நீடிக்கும்.
சுத்திகரிக்கப்படாத பாமாயில் வகைகள் சோயா பீன் எண்ணெய் சூரியகாந்தி எண்ணெய் ஆகியவற்றின் மீதான இறக்குமதி தீர்வை தற்போது பூஜ்யமாக உள்ளது. இருப்பினும் இந்த மூன்று வகையான சமையல் எண்ணெய்களுக்கு சுத்திகரிக்கப்படாத வகைகளுக்கான வேளாண் செஸ் மற்றும் சமூக நலத்திட்ட செஸ் 5.5 சதவீதமாக இருக்கும்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://www.pib.gov.in/PressReleasePage.aspx?PRID=1864312
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசிகள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 14.93 கோடிக்கும் மேற்பட்ட  தடுப்பூசிகள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1831015
குடியரசுத் தலைவர் செயலகம்
மத்திய அமைச்சர் ராஜினாமா ஏற்பு
பிரதமர் திரு நரேந்திர மோடியின் பரிந்துரையை ஏற்று, மத்திய இணையமைச்சர் திரு உபேந்திர குஷ்வாஹாவின் ராஜினாமாவை, அரசியல் சாசன விதி 75 உட்பிரிவு ன் படி குடியரசுத் தலைவர் ஏற்றுக் கொண்டுள்ளதாக குடியரசுத் தலைவர் மாளிகை செய்திக்குறிப்பில் தெரிவிக்கப்பட்டுள்ளது.
பிரதமர் அலுவலகம்
அகாரா பரிஷத் தலைவர் திரு நரேந்திர கிரியின் மறைவுக்கு பிரதமர் இரங்கல்
அகாரா பரிஷத் தலைவர் திரு நரேந்திர கிரியின் மறைவுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
"அகாரா பரிஷத் தலைவர் திரு நரேந்திர கிரியின் மறைவு மிகவும் வருத்தமளிக்கிறது. ஆன்மீக மரபுகளுக்கு தம்மை அர்ப்பணித்து இருந்த அவர், சந்த் சமாஜின் பல நீரோடைகளை ஒன்றாக இணைப்பதில் பெரும் பங்கு வகித்தார். இறைவன் காலடி நிழலில் அவரது ஆன்மா இளைப்பாறட்டும். ஓம் சாந்தி," என்று தமது டிவிட்டர் பதிவில் பிரதமர் தெரிவித்துள்ளார்.
பிரதமர் அலுவலகம்
மோதிஹரி-அம்லேக்கஞ்ச்  குழாய் திட்டத்தை பிரதமர் மற்றும் நேபாள பிரதமர் ஒலி கூட்டாக தொடங்கி வைத்தனர்
இந்தியா – நேபாளம் இடையே அமைக்கப்பட்டுள்ள குழாய் மூலம் பெட்ரோலியப் பொருட்களை எடுத்துச் செல்லும் திட்டத்தை, பிரதமர் மோடி மற்றும் நேபாள பிரதமர் ஒலி ஆகியோர், காணொலி காட்சி மூலம் இன்று  கூட்டாக தொடங்கி வைத்தனர்.
இந்தியாவின் மோதிஹரியிலிருந்து நேபாளத்தின் அம்லேக்கஞ்ச் இடையே அமைக்கப்பட்டுள்ள, நாடுகளுக்கு இடையே, குழாய் மூலம் பெட்ரோலியப் பொருட்கள் எடுத்துச் செல்லும் தெற்காசியாவின் முதலாவது திட்டத்தை பிரதமர் திரு நரேந்திர மோடியும், நேபாள பிரதமர் திரு.கே.பி.சர்மா ஒலியும், இன்று காணொலி காட்சி வாயிலாக கூட்டாக தொடங்கி வைத்தனர்.
நிகழ்ச்சியில் பேசிய பிரதமர் ஒலி, மிக முக்கியமான இந்த இணைப்புத் திட்டத்தை, திட்டமிட்ட காலத்திற்கு மிக முன்னதாகவே நிறைவேற்றி முடித்ததற்கு பாராட்டு தெரிவித்தார்.
மோதிஹரி-அம்லேக்கஞ்ச் இடையேயான 69 கிலோ மீட்டர் தூர குழாய் மூலம், ஆண்டுக்கு 2 மில்லியன் மெட்ரிக் டன் அளவிலான தூய்மையான பெட்ரோலியப் பொருட்களை, குறைந்த விலையில் நேபாள மக்களுக்கு விநியோகிக்க முடியும் என பிரதமர் மோடி தெரிவித்தார். நேபாளத்தில் பெட்ரோலியப் பொருட்களின் விலையை, லிட்டருக்கு 2 ரூபாய் குறைப்பதென்ற பிரதமர் ஒலியின் அறிவிப்பையும் வரவேற்பதாக அவர் கூறினார்.
இந்தியா – நேபாளம் இடையே, அடிக்கடி அரசின் உயர்மட்ட அளவிலான சந்திப்புகளை மேற்கொள்வதன் மூலம், இருதரப்பு நட்புறவை விரிவுபடுத்த வழிவகை ஏற்படுத்தப்பட்டுள்ளதாக பிரதமர் மோடி தெரிவித்தார். இந்தியா – நேபாளம் இடையேயான இருதரப்பு நட்புறவு, மேலும் வலுப்பெற்று பல்வேறு துறைகளுக்கு விரிவுபடுத்தப்படும் என்றும் அவர் நம்பிக்கை தெரிவித்தார்.
நேபாளத்திற்கு வருமாறு அந்நாட்டுப் பிரதமர் ஒலி விடுத்த அழைப்பை, பிரதமர் நரேந்திர மோடி ஏற்றுக்கொண்டார்.
பிரதமர் அலுவலகம்
மேகாலயா முதலமைச்சர் பிரதமரை சந்தித்தார்
மேகாலயா முதலமைச்சர் திரு கன்ராட் கே சங்மா பிரதமர் திரு நரேந்திர மோடியை இன்று சந்தித்தார்.
இது குறித்து பிரதமர் அலுவலகம் ட்விட்டரில் கூறியிருப்பதாவது:
"மேகாலயா முதலமைச்சர் திரு @சங்மா கன்ராட்-ஐ பிரதமர்
@நரேந்திர மோடியை சந்தித்தார்."
பாதுகாப்பு அமைச்சகம்
பாதுகாப்பு தளவாட பரிசோதனை உள்கட்டமைப்பு திட்டம்
பாதுகாப்பு மற்றும் விண்வெளித்துறையில் உள்நாட்டு தயாரிப்பை ஊக்குவிக்க, பாதுகாப்புத்துறை அமைச்சகம், ‘பாதுகாப்பு தளவாட பரிசோதனை உள்கட்டமைப்பு திட்டத்தை  ரூ.400 கோடி செலவில் தொடங்கியுள்ளது.
இந்த நவீன பரிசோதனை உள்கட்டமைப்பு, தனியார் நிறுவனத்துடன் இணைந்து அமைக்கப்படும். இத்திட்டம், பாதுகாப்புத்துறை அமைச்சர் திரு ராஜ்நாத் சிங்கால் கடந்த 2020ம் ஆண்டு மே 8ம் தேதி தொடங்கி வைக்கப்பட்டது. இத்திட்டம் 5 ஆண்டுகளுக்கு செயல்படும். இதன் மூலம் புதிதாக 6 முதல் 8 பாதுகாப்பு தளவாட பரிசோதனை உள்கட்டமைப்பு மையங்களை ஏற்படுத்த திட்டமிடப்பட்டுள்ளது.
இது பாதுகாப்பு மற்றும் விண்வெளி தொடர்பான பொருட்கள் தயாரிப்புக்கு தேவைப்படுகிறது.
இத்திட்டத்தின் கீழ் மேற்கொள்ளப்படும் பணிகளுக்கு மத்திய அரசு 75 சதவீதம் வரை மானிய உதவி அளிக்கும். இத்திட்டத்தின் 25 சதவீத செலவை இந்திய தனியார் நிறுவனங்கள் மற்றும் மாநில அரசுகள் ஏற்க வேண்டும். இது தொடர்பாக, தேர்ந்தெடுக்கப்பட்ட துறைகளில், பாதுகாப்பு பரிசோதனை மையங்களை அமைக்க ராணுவ தளவாட உற்பத்தி துறை / தர உறுதி இயக்குனரகம் 8 ஒப்பந்த அறிக்கையை கோரியுள்ளது. இது https://eprocure.gov.in மற்றும் https://ddpmod.gov.in இணையதளங்களிலும் பதிவேற்றம் செய்யப்பட்டுள்ளது.
முன்மொழிவுக்கான கோரிக்கைகளும் விரைவில் இந்த இணையதளத்தில் வெளியிடப்படும்.
பழங்குடியினர் நலத்துறை அமைச்சகம்
பதஞ்சலி நிறுவனத்துடன் கூட்டாக மேற்கொள்ளப்படும் திட்டங்களின் முன்னேற்றம் குறித்து அந்த நிறுவனத்தின் குழுவினருடன் திரு அர்ஜூன் முண்டா ஆய்வு
பழங்குடியினர் நலன் மற்றும் மேம்பாட்டிற்காக, பழங்குடியினர் நல அமைச்சகம், பதஞ்சலி நிறுவனத்துடன் கூட்டாக மேற்கொண்டுவரும் திட்டங்களின் முன்னேற்றம் குறித்து, மத்திய பழங்குடியினர் நலத்துறை அமைச்சர் திரு அர்ஜூன் முண்டா, அந்த நிறுவனத்தின் நிர்வாக இயக்குனர் மற்றும் பதஞ்சலி யோக பீட இணைநிறுவனர் ஆச்சார்யா பாலகிருஷ்ணா தலைமையிலான குழுவினருடன் ஆய்வு செய்தார்.
மத்திய இணையமைச்சர்கள் திரு பிஷேஸ்வர் டுடு, முன்னாள் இணையமைச்சர் திரு பிரதாப் சந்திர சாரங்கி மற்றும் உயர் அதிகாரிகள் இந்த உயர்மட்ட கூட்டத்தில் கலந்துகொண்டனர்.
இந்த அமைச்சகத்தின் உயர் சிறப்பு மையங்கள் கூட்டத்திற்கு ஒத்துழைக்கும் விதமாக நிதியுதவி அளிக்கும் திட்டத்தை பதஞ்சலி நிறுவனம், பழங்குடியினர் நல அமைச்சகத்துடன் இணைந்து செயல்படுத்தி வருகிறது.
இந்த கூட்டத்தில் பேசிய அமைச்சர் திரு அர்ஜூன் முண்டா, நாடு முழுவதும் உள்ள பழங்குடியின ஆராய்ச்சி மையங்கள் மற்றும் பல்கலைக்கழகங்களை, பழங்குடியினர் நலன் சார்ந்த பணிகளில் ஈடுபடுத்த வேண்டும் என்றார். பழங்குடியின ஆராய்ச்சி மையங்கள், பழங்குடியினர் பற்றிய படிப்புகளை தங்களது பாடத்திட்டங்களில் சேர்ப்பதன் மூலம், பழங்குடியின சமுதாயம், கலாச்சாரம், அறிவாற்றல், பாரம்பரியம் பற்றிய அறிவை விரிவுபடுத்த முடியும் என்றார். மருத்துவ தாவரங்களை வளர்த்து, மூலிகை மருந்துகளை தயாரிப்பதன் மூலம், மூலிகை தாவரங்கள் அதிகளவில் விளையும் பகுதிகளில் பழங்குடியின மக்களின் வாழ்வாதாரத்தை மேம்படுத்த உதவும் என்றும் திரு அர்ஜூன் முண்டா தெரிவித்தார்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1828767
................
(Visitor Counter : 92
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 107.92 கோடி தடுப்பூசி டோஸ்கள் செலுத்தியுள்ளது. .
கடந்த 24 மணி நேரத்தில் 10,929 பேருக்கு புதிதாக தொற்று ஏற்பட்டுள்ளது.
குணமடைந்தோர் விகிதம் தற்போது 98.23 சதவீதம்.
கடந்த 24 மணி நேரத்தில் 12,509 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,37,37,468 என அதிகரித்துள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.43 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவாகும்.
இந்தியாவில் கொவிட் சிகிச்சை பெறுபவர்களின் எண்ணிக்கை 1,46,950; 255 நாட்களுக்கு பின் இது குறைந்த அளவாகும்
தினசரி பாதிப்பு விகிதம் 1.35 ஆகும். கடந்த 33 நாட்களில் 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 1.27 கடந்த 43 நாட்களாக 2 சதவீதத்துக்கும் குறைவாக உள்ளது.
இதுவரை மொத்தம் 61.39 கோடி கொவிட் பரிசோதனைகள் செய்யப்பட்டுள்ளன.
-----
(Visitor Counter : 142
அணுசக்தி அமைச்சகம்
நடப்பு ஆண்டுக்கான அணு மின்சக்தி உற்பத்தி இலக்கை அரசு எட்டியது : மத்திய அமைச்சர் தகவல்
நடப்பு ஆண்டுக்கான அணு மின்சக்தி உற்பத்தி இலக்கை மத்திய அரசு எட்டியதாக, அணுசக்தி மற்றும் விண்வெளித்துறை இணையமைச்சர்  டாக்டர் ஜித்தேந்திர சிங் இன்று தெரிவித்தார். அவர் மாநிலங்களவையில் எழுத்துப்பூர்வமாக தாக்கல் செய்த பதிலில் கூறியதாவது:
நடப்பு ஆண்டுக்கான அணு மின் சக்தியின் இலக்கு 41,821 மில்லியன் யூனிட்டுகள். 2021 ஏப்ரல் முதல் ஜூன் வரையிலான இலக்கு 10,164 மில்லியன் யூனிட்டுகளாக இருந்தது. ஆனால் இந்த காலத்தில் 11,256 மில்லியன் யூனிட்டுகள் உற்பத்தி செய்யப்பட்டன.
அணு மின்சக்தி உற்பத்திக்கான இலக்குகள், இந்திய அணுமின் நிறுவனம், அணுசக்தி துறை இடையேயான புரிந்துணர்வு ஒப்பந்தம் மூலம் ஆண்டு அடிப்படையில் நிர்ணயிக்கப்படுகின்றன. எதிர்காலத்துக்கான இலக்குகளும், ஆண்டு அடிப்படையில், நிதியாண்டு தொடங்குவதற்கு முன்பாக நிர்ணயிக்கப்படும்.
----
(Visitor Counter : 136
வணிகம் மற்றும் தொழில்துறை அமைச்சகம்
இந்தியத் தொழிற்துறையில் தரம், உற்பத்தித்திறன் மேம்பாட்டுக்கான தொடர் இணையக் கருத்தரங்கு -“உத்யோக் மந்தன்” தொடக்கம்
இந்தியத் தொழிற்துறையில் தரத்தையும், உற்பத்தித்திறனையும் மேம்படுத்துவதற்காக, மத்திய வர்த்தக தொழில் அமைச்சகத்தின் தொழில் வளர்ச்சி மற்றும் உள்நாட்டு வர்த்தகத்துறை, இந்திய தர கவுன்சில், தேசிய உற்பத்தித் திறன் கவுன்சில் மற்றும் தொழில்துறை அமைப்புகளுடன் இணைந்து ‘உத்யோக் மந்தன்’ என்ற தொடர் இணைய கருத்தரங்குகளை 2021, ஜனவரி 4ம் தேதி முதல் 2021, மார்ச் 2ம் தேதி வரை நடத்துகிறது.
2021 ஜனவரி 6ம் தேதி நடைபெறும் கூட்டத்துக்கு, மத்திய வர்த்தக தொழில்துறை அமைச்சர் திரு பியூஷ் கோயல் தலைமை வகிக்கிறார்.
இந்த தொடர் இணையக் கருத்தரங்கில், 45 கூட்டங்கள் நடைபெறும். இதில் உற்பத்தி, சேவைகளில் முக்கிய துறைகள் பற்றி விவாதிக்கப்படவுள்ளது. ஒவ்வொரு கருத்தரங்கும் 2 மணி நேரம் நடைபெறும். இதில் தொழில் துறை நிபுணர்கள் தலைமையில் விவாதங்கள் நடைபெறுகின்றன. தொழில்துறை பிரதிநிதிகள், பரிசோதனை மற்றும் தர அமைப்பினர் இதில் கலந்து கொள்கின்றனர். விருப்பமுள்ளவர்கள் கவனிப்பதற்காக, இந்த இணையக் கருத்தரங்குகள் யூ-ட்யூப் சேனலில் ஒளிபரப்பப்படுகின்றன.
இந்த உத்யோக் மந்தன் நிகழ்ச்சி, சவால்கள், வாய்ப்புகள், தீர்வுகள், சிறந்த நடைமுறைகள் ஆகியவற்றை அடையாளம் காணும். இந்த விவாதங்கள், தொழில்துறையினர் பல விஷயங்களை கற்பதற்கும், தரத்தையும், உற்பத்தி திறனையும் அதிகரிக்கவும், உள்ளூர் தயாரிப்புகளுக்கு ஆதரவு தெரிவிக்கவும், தற்சார்பு இந்தியா தொலைநோக்கை உணரவும் வழிவகுக்கும்.
தரம் மற்றும் உற்பத்தியை மேம்படுத்துவதில் கவனம் செலுத்தும்படி அமைச்சர் திரு பியூஷ் கோயல் தொழில் துறையினருக்கு அழைப்பு விடுத்துள்ளார். இதற்கான அம்சங்கள் குறித்து விரிவான விவாதம் நடத்தும்படியும் அவர் கேட்டுக் கொண்டுள்ளார். அப்போதுதான், அதிக தரம், திறமையான உற்பத்தியாளர், வர்த்தகர், சேவை அளிப்பவர் என்ற அந்தஸ்து நம் நாட்டுக்குக் கிடைக்கும்.
சுற்றுலா அமைச்சகம்
கடலோர மற்றும் படகு சுற்றுலா திட்டத்தின் கீழ் பல நடவடிக்கைகளை மேற்கொண்டுள்ளது மத்திய அரசு : திரு ஜி.கிஷன் ரெட்டி தகவல்
நாடாளுமன்றத்தின் மாநிலங்களவையில் கேள்வி ஒன்றுக்கு, மத்திய சுற்றுலாத்துறை அமைச்சர் திரு ஜி.கிஷன் ரெட்டி அளித்த பதிலில் கூறியதாவது:
சுதேஷி தர்ஷன் திட்டத்தின் கீழ் கடலோர சுற்றுலா பகுதிகள் அடையாளம் காணப்பட்டுள்ளன. மேலும் படகு சுற்றுலாவுக்கான சாத்தியங்களும் அடையாளம் காணப்பட்டுள்ளன. படகு சுற்றுலாவுடன், சுற்றுலாத் தலங்களை மேம்படுத்துவது அந்தந்த மாநில / யூனியன் பிரதேச அரசுகளின் பொறுப்பு. ஆனாலும் இத்திட்டங்களுக்கு தேவையான நிதியுதவியை மத்திய சுற்றுலாத்துறை அமைச்சகம் வழங்குகிறது.
இது தவிர சாகர்மாலா திட்டத்தையும் துறைமுகங்கள், கப்பல் மற்றும் நீர்வழி போக்குவரத்து துறை அமைச்சகம் அமல்படுத்தியுள்ளது. இது நாட்டில் பொருளாதார வளர்ச்சியை அதிகரிப்பதற்கான தேசிய திட்டம். இந்தியாவின் 7,500 கி.மீ தூர கடலோர பகுதி, மற்றும் 14,500 கி.மீ தூர நீர்வழி போக்குவரத்து பாதைகளை பயன்படுத்தி பொருளாதார வளர்ச்சியை ஏற்படுத்த முடியும்.
ஆந்திர பிரதேசத்தில் விசாகப்பட்டினம் துறைமுகம் உட்பட சில பகுதிகளில் படகு சுற்றுலா / கடலோர சுற்றுலா திட்டங்களுக்கு மத்திய அரசு ஒப்புதல் அளித்துள்ளது.
இவற்றின் விவரங்களை கீழ்கண்ட இணைப்பில் பார்க்கவும்:
https://www.pib.gov.in/PressReleasePage.aspx?PRID=1779777
ஜவுளித்துறை அமைச்சகம்
எதையும் தாங்கும், எக்குறையுமிலாத: இதுவே ஜவுளி அமைச்சகத்தின் மந்திரம்: நடப்பாண்டு சாதனைகள் 2018
பெரும் அளவிலான கச்சாப் பொருள் அடிப்படை மற்றும் அனைத்து மதிப்பீடுகளை உள்ளடக்கிய உற்பத்தித் திறன் ஆகியவற்றைக் கொண்ட இந்தியா, உலகிலேயே மிகப்பெரிய ஜவுளித் துறையை தன்னகத்தே கொண்டுள்ளது. இந்திய ஜவுளித் துறையின் வலிமை, கைத்தறி மற்றும் ஆலைத் துறையை உள்ளடக்கியதாகும். இத்துறை மொத்த தொழில் உற்பத்தியில் 7 சதவீதம், இந்தியாவின் ஒட்டுமொத்த உற்பத்தி திறனில் 2 சதவீதம் மற்றும் நாட்டின் அந்நிய செலாவணி வருவாயில் 15 சதவீத பங்களிப்பையும் வழங்குகிறது.
போட்டியை அடிப்படையாகக் கொண்ட இன்றைய உலகில், வளர்ச்சியின் சவால்களை வாய்ப்புக்களாக மாற்றுவதற்கு தேவையான முன்முயற்சிகளை வடிவமைக்கும் துரிதமான நடவடிக்கைகள் தேவைப்படுகின்றன என்று மத்திய ஜவுளித்துறை அமைச்சர் திருமதி ஸ்மிருதி சுபின் இரானி கூறினார். இதனை இலக்காக கொண்டு, சுமுகமான கொள்கை சூழலை உறுதி செய்வதற்கும், தொழிலுக்குத் தேவையான வசதிகளை ஏற்படுத்துவதற்கும், தனிநபர் தொழில்முனைவோர் மையங்களை அமைப்பதற்கும் தனது பல்வேறு கொள்கை முன்முயற்சிகள் மற்றும் திட்டங்களின் மூலமாக ஜவுளித்துறை அயராது பணியாற்றி வருகிறது என்றும் அவர் தெரிவித்தார்.
சிறப்பு சேவைகள் மற்றும் கட்டுரைகள்
புதுவைப் பல்கலைக்கழகத்தின் மின்னணு மற்றும் பொறியியல் துறை தலைவர் டாக்டர் டி சண்முகானந்தம் சிறந்த சொசைட்டி தலைவர் விருதினை பெற்றார்
புதுவைப் பல்கலைக்கழகத்தின் மின்னணு மற்றும் பொறியியல் துறை பேராசிரியர் மற்றும் தலைவர் டாக்டர் டி.சண்முகானந்தம் சிறந்த சொசைட்டித் தலைவர் விருதினைப் பெற்றுள்ளார்.
அமெரிக்காவில் உள்ள உலகின் மிகஉயர்ந்த நிபுணத்துவ சங்கமான இன்ஸ்டிட்யூட் ஆஃப் எலக்ட்ரிக்கல் & எலக்ட்ரானிக்ஸ் இன்ஜினியர்ஸ்  சங்கம் இந்த விருதினை வழங்கியுள்ளது. 27 சங்கங்களில், 2022 ஆம் ஆண்டிற்கான ஐஇஇஇ ஆண்டெனாக்கள் மற்றும் பரப்புதலின் செயல்பாட்டிற்கு மகத்தான பங்களிப்பு காரணமாக அவர் இந்த விருதுக்கு தேர்ந்தெடுக்கப்பட்டார்.
உலக ஐஇஇஇ தினம், டாக்டர் ஏ.பி.ஜே. அப்துல்கலாம் பிறந்த நாள் ஆகியவற்றை முன்னிட்டு அண்ணா பல்கலைக்கழகத்தில் நடைபெற்ற விழாவில் இந்த விருது வழங்கப்பட்டது. அன்னை தெரசா பல்கலைக்கழகத்தின் துணைவேந்தர் வைதேகியிடமிருந்து சண்முகனாந்தம் இந்த விருதினை பெற்றுக்கொண்டார்.
இதையடுத்து புதுவைப் பல்கலைக்கழத்தின் துணைவேந்தர் குர்மீத் சிங், பேராசிரியர் சண்முகானந்தத்திற்குப் பாராட்டு தெரிவித்தார். இந்த அங்கீகாரம் புதுவைப்பல்கலைக்கழகத்திற்கும் குறிப்பாக எலக்ட்ரானிக்ஸ் என்ஜினியரிங் துறையின் புகழுக்கும் கிடைத்த மற்றுமொரு மணிமகுடமாக அமைந்துள்ளது என்று அவர் கூறினார்.
புதுவை பல்கலைக்கழகத்தின் உதவி பதிவாளர்  கி மகேஷ் வெளியிட்ட செய்திக்குறிப்பில் இத்தகவல் தெரிவிக்கப்பட்டுள்ளது.
பிரதமர் அலுவலகம்
புது தில்லி தலைவர்களின் பிரகடனத்தை ஏற்றுக்கொண்டதன் மூலம் வரலாறு படைக்கப்பட்டுள்ளது: பிரதமர்
பிரதமர் திரு. நரேந்திர மோடி, புது தில்லி தலைவர்களின் பிரகடனத்தை ஏற்றுக் கொண்டதற்குப் பாராட்டு தெரிவித்ததோடு, ஆதரவு மற்றும் ஒத்துழைப்பிற்காக ஜி 20 உறுப்பு நாடுகளுக்குத் தமது நன்றியைத் தெரிவித்தார்.
புது தில்லி தலைவர்கள் பிரகடனத்தின் டிஜிட்டல் நகலைப் பகிர்ந்து சமூக ஊடக எக்ஸ் பதிவில் பிரதமர் கூறியிருப்பதாவது:
"புது தில்லி தலைவர்கள் பிரகடனத்தை ஏற்றுக்கொண்டதன் மூலம் வரலாறு படைக்கப்பட்டுள்ளது. ஒருமித்த கருத்து மற்றும் உணர்வில் ஒன்றிணைந்து, ஒரு சிறந்த, வளமான மற்றும் இணக்கமான எதிர்காலத்திற்குக் கூட்டாகப் பணியாற்ற நாங்கள் உறுதியளிக்கிறோம். ஆதரவு மற்றும் ஒத்துழைப்பிற்காக ஜி 20 உறுப்பு நாடுகளுக்கு எனது நன்றி."
PIB Headquarters
தீன் தயாள் ஸ்பார்ஷ் திட்டம்
பள்ளி செல்லும் குழந்தைகள் நலனுக்காகவும், தபால்தலை சேகரிப்போர் எண்ணிக்கையை அதிகரிக்கவும், மத்திய அரசு 03.11.2017 அன்று தீன் தயாள் ஸ்பார்ஷ்  என்ற நாடுதழுவிய உதவித்தொகை திட்டத்தை தொடங்கியுள்ளது.
தபால்தலை சேகரிப்பு பழக்கம் மற்றும் அதுபற்றிய ஆராய்ச்சியை ஒரு பொழுதுபோக்காக கொள்வதை ஊக்குவிப்பதற்கான உதவித்தொகை வழங்கும் ஸ்பார்ஷ் திட்டத்தின் கீழ், 6-ஆம் வகுப்பு முதல் 9-ஆம் வகுப்பு வரை பயிலும் மாணவர்களில், நன்றாகப் படிப்பதுடன், தபால்தலை சேகரிப்பை ஒரு பொழுதுபோக்காகக் கொண்ட மாணவர்களுக்கு, ஆண்டுக்கு 6,000/- ரூபாய் உதவித்தொகை வழங்க முடிவு செய்யப்பட்டுள்ளது. இதற்காக அனைத்து அஞ்சல் வட்டங்களிலும், போட்டித் தேர்வுகள் நடத்தப்படவுள்ளது.
இந்த உதவித்தொகையை பெறவிரும்பும் மாணவர்கள், இந்தியாவில் உள்ள அங்கீகரிக்கப்பட்ட பள்ளியில் படிப்பவராக இருப்பதோடு, அந்தப் பள்ளியில் தபால்தலை சேகரிக்கும் மன்றம் இயங்குவதும், அந்த மன்றத்தில் சம்பந்தப்பட்ட மாணவர் உறுப்பினராக இருப்பதும் அவசியம். தபால்தலை சேகரிப்பு மன்றம் இல்லாத பள்ளியில் படிக்கும் மாணவராக இருந்தால், அவர், சொந்தமாக தபால்தலை சேமிப்பு கணக்கு வைத்திருக்க வேண்டும்.
போட்டியில் பங்கேற்கும் ஒவ்வொரு பள்ளியும், தபால்தலை சேகரிப்பு முன்னோடியாக அறிவிக்கப்பட்டு பள்ளி அளவிலான தபால்தலை சேகரிப்பு மன்றத்தை உருவாக்க உதவி செய்யப்படுவதுடன், இளம் மற்றும் தபால்தலை சேகரிப்பில் ஆர்வமுள்ள மாணவர்கள், அதனை எவ்வாறு ஒரு பொழுதுபோக்காக தொடர வேண்டும் என்பது குறித்தும், தபால்தலை சேகரிப்பு தொடர்பான திட்டங்களில் ஈடுபடவும் உதவிகரமாக இருக்கும்.
இந்த உதவித்தொகை பெறுவதற்கான விண்ணப்பங்கள் அந்தந்தப் பகுதியில் அஞ்சலகங்களில் 26.07.2019-க்கு முன்பாக சமர்ப்பிக்கப்பட வேண்டும்.
விண்ணப்பப் படிவங்களை, www.tamilnadupost.nic.in என்ற இணையதளத்திலிருந்து பதவிறக்கம் செய்து கொள்ளலாம் என சென்னை மாநகர வடக்கு கோட்ட முதுநிலை அஞ்சலக கண்காணிப்பாளர் திருமதி.ஆர்.பி.சித்ரா தேவி தெரிவித்துள்ளார்.
உள்துறை அமைச்சகம்
“வெளிப்படையான வரிவிதிப்பு – நேர்மையாளரை மதித்தல்” என்பதற்கான தளம் புதிய இந்தியாவிற்கான முக்கிய நடவடிக்கை – மத்திய உள்துறை அமைச்சர் திரு அமித் ஷா
“வெளிப்படையான வரி விதிப்பு – நேர்மையாளரை மதித்தல்” என்பதற்காக துவக்கப்பட்டிருக்கும் தளமானது, புதிய இந்தியாவுக்கான முக்கிய நடவடிக்கை என்று மத்திய உள்துறை அமைச்சர் திரு அமித் ஷா தெரிவித்துள்ளார். அவர் பகிர்ந்துள்ள ட்விட்டர் பதிவுகளில், “வெளிப்படையான வரி விதிப்பு – நேர்மையாளரை மதித்தல் என்பதற்கான தளம், பிரதமர் திரு நரேந்திர மோடியும், மத்திய நிதியமைச்சர் திருமதி நிர்மலா சீதாராமனும் வரிசெலுத்துவோருக்கு அளித்த பரிசாகும்” என்று குறிப்பிட்டுள்ளார். “முகமில்லா மதிப்பீடு, முகமில்லா முறையீடு போன்ற சீர்திருத்தங்களால், இந்தத் தளம் நமது வரிசெலுத்தும் முறையை மேலும் வலுப்படுத்தும்” என்று திரு அமித் ஷா கூறியுள்ளார்.
“இந்தியாவின் முன்னேற்றம் மற்றும் வளர்ச்சிக்கு முதுகெலும்பாக உள்ள நேர்மையான வரிசெலுத்துவோரை மதிப்பதற்கும், அவர்களுக்கு அதிகாரமளிப்பதற்கும், மோடி அரசு பல்வேறு மைல்கல் முடிவுகளை மேற்கொண்டுள்ளது. “குறைந்த ஆட்சி, நிறைந்த நிர்வாகம்” என்ற பிரதமர் திரு நரேந்திர மோடியின் உறுதிப்பாட்டை நோக்கிய மற்றொரு நடவடிக்கை இந்தத் தளமாகும்” என்று மத்திய உள்துறை அமைச்சர் திரு அமித் ஷா மேலும் தெரிவித்துள்ளார்.
ரெயில்வே அமைச்சகம்
ரயில்வே வாரிய தேர்வுகள் டிசம்பர் 15ம் தேதி முதல் : ஏற்பாடுகள் தீவிரம்
இந்திய ரயில்வே, தனது 21 ரயில்வே வாரியங்கள் மூலம் நடத்தும் மிகப் பெரிய அளவிலான ஆட்கள் தேர்வு, டிசம்பர் 15ம் தேதி முதல் 3 கட்டங்களாக நடக்கிறது. இதன் மூலம் ரயில்வே துறையின் பல பிரிவுகளில் 1.4 லட்சம் காலிப் பணியிடங்கள் நிரப்பப்படவுள்ளன.
இந்தப் பணியிடங்களுக்கு 2.44 கோடிக்கும் மேற்பட்டோர் நாடு முழுவதும் தேர்வெழுதவுள்ளனர். இந்தத் தேர்வுகளை நடத்துவதற்கான ஏற்பாடுகள் முழு வீச்சில் நடக்கின்றன.
முதல் கட்டத் தேர்வு டிசம்பர் 15ம் தேதி முதல் டிசம்பர் 18ம் தேதி வரை நடக்கிறது. 2ம் கட்ட ஆட்கள் தேர்வு டிசம்பர் 28ம் தேதி முதல் 2021ம் ஆண்டு மார்ச் வரை நடக்கிறது. 3ம் கட்ட தேர்வு 2020 ஏப்ரல் முதல் 2021 ஜூன் வரை நடக்கிறது.
இது குறித்த தகவல்கள் விண்ணப்பதாரர்களுக்கு தனித்தனியாக இ-மெயில், எஸ்.எம்.எஸ் மூலம் தெரிவிக்கப்பட்டுள்ளது. தகவல்கள் ரயில்வே தேர்வு வாரிய இணையதளத்திலும் வெளியிடப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://www.pib.gov.in/PressReleasePage.aspx?PRID=1680018
திறன் மேம்பாடு மற்றும் தொழில் முனைவோர் அமைச்சகம்
ஜப்பானுக்கு தொழிலாளர்களை அனுப்புவது குறித்து மத்திய திறன் மேம்பாட்டு அமைச்சகம் பயிலரங்குக்கு ஏற்பாடு செய்தது
தொழில்நுட்ப பயிற்சித் திட்டம் மற்றும் குறிப்பிட்ட திறன்களைக் கொண்ட தொழிலாளர்களை உருவாக்கும் திட்டத்தின் கீழ் திறமையான நபர்களை ஜப்பானுக்கு அனுப்புவது தொடர்பாக சம்பந்தப்பட்ட தரப்பினரிடையே ஒரு விரிவான உரையாடலை நடத்துவதற்கும் அறிவுப் பகிர்வை ஊக்குவிப்பதற்கும், திறன் மேம்பாட்டுத் துறை அமைச்சகம் ஒரு சிந்தனைப் பயிலரங்கை தில்லியில் ஏற்பாடு செய்தது. இதற்கு திறன் மேம்பாட்டுத் துறைச் செயலாளர் திரு அதுல்குமார் திவாரி தலைமை வகித்தார். வெளியுறவு அமைச்சகத்தின் கூடுதல் செயலாளர் திரு அனுராக் பூஷண் மற்றும் பிற மூத்த அதிகாரிகளும் இந்த பயிலரங்கில் பங்கேற்றனர்.
பணியாளர்களை அனுப்பும் நிறுவனங்கள் மற்றும் மாணவர்கள் எதிர்கொள்ளும் சவால்களை அடையாளம் காணவும் நிவர்த்தி செய்யவும், அந்தந்த திட்டங்கள் தொடர்பான கள அனுபவங்களைப் பகிர்ந்து கொள்ளவும், கண்காணிப்பு நடைமுறைகளை ஆராயவும், தீர்வு சார்ந்த விவாதங்களில் ஈடுபடவும் இந்த அமர்வு ஒரு தளத்தை வழங்கியது.
திறன் மேம்பாடு மற்றும் தொழில்முனைவோர் அமைச்சகத்தின் செயலாளர் திரு அதுல் குமார் திவாரி, இந்தியாவை உலகின் திறன் தலைமை இடமாக மாற்றுவதற்கான பிரதமர் திரு. நரேந்திர மோடியின் தொலைநோக்கு பார்வையை நிறைவேற்றுவதில் இந்த துறை முக்கிய பங்கு வகிக்கிறது என்றார். எதிர்காலத்திற்கான பயனுள்ள செயல்திட்டங்களை உருவாக்க உதவும் வகையில் கருத்துகளைப் பகிர்ந்துகொள்வதற்கு இது போன்ற பயிற்சிப் பட்டறைகளை ஏற்பாடு செய்வது முக்கியம் என்று அவர் மேலும் கூறினார்.
வெளியுறவு அமைச்சகத்தின் கூடுதல் செயலாளர் திரு அனுராக் பூஷன், ஜப்பானிய சந்தையில், வாய்ப்புகளைப் பயன்படுத்த ஒரு நுணுக்கமான அணுகுமுறை மிக முக்கியமானது என்றார். தேவையான மொழித்திறன்களை உருவாக்குதல், வலுவான மொழி பயிற்சி கட்டமைப்புகளை உருவாக்குதல், குடியேற்ற கொள்கைச்சூழல் அமைப்பை வலுப்படுத்துதல் மற்றும் டிஜிட்டல் முன்னேற்றங்களை ஏற்று செயல்படுதல் ஆகியவை இளம் தொழிலாளர்களின் திறமையைப் பயன்படுத்த உதவும் என்று அவர் மேலும் கூறினார்.
---
ANU/SM/PLM/KRS
(Visitor Counter : 59